**РАМКОВО СПОРАЗУМЕНИЕ**

**№ РД –…….. –…....... / ................. 2019 г.**

Днес, ........................... 20……г., в гр. София, между:

**МИНИСТЕРСТВОТО НА ЗДРАВЕОПАЗВАНЕТО**, с адрес: гр. София 1000, пл. „Света Неделя” № 5, ЕИК: 000695317, представлявано от Кирил Ананиев, министър на здравеопазването и Мария Беломорова, директор на дирекция „БФ”, наричано по-долу за краткост **„ВЪЗЛОЖИТЕЛ”** от една страна

и

1. **„...........................”**, със седалище и адрес на управление: гр.................................................... ..................., ЕИК ...................................., представлявано от ................................................................,

2. **„...........................”**, със седалище и адрес на управление: гр.................................................... ..................., ЕИК ...................................., представлявано от ................................................................,

3. **„...........................”**, със седалище и адрес на управление: гр.................................................... ..................., ЕИК ...................................., представлявано от ................................................................, наричано/и по-долу за краткост „**ИЗПЪЛНИТЕЛ/И“**

на основание Решение № …………………на министъра на здравеопазването за избор на изпълнител на обществена поръчка с предмет: „**Сключване на рамково споразумение за избор на изпълнител за организиране, обучение и реализиране поставянето на силанти на първите постоянни молари на деца от 5 до 8-годишна възраст в 28 региона на страната по Националната програма за профилактика на оралните заболявания при деца от 0 до 18-годишна възраст в Република България, 2015-2020 г.“**, се сключи настоящото споразумение за следното:

**І. ЦЕЛ И ПРЕДМЕТ НА РАМКОВОТО СПОРАЗУМЕНИЕ**

Чл. 1. Целта на настоящото споразумение е определяне условията на поръчките, които ще се възложат през срока на действие на споразумението, включително относно цените и предвидените количества за съответните години.

Чл. 2. Предмет на настоящото споразумение е сключване на договори за избор на изпълнител за организиране, обучение и реализиране поставянето на силанти на първите постоянни молари на деца от 5 до 8 - годишна възраст по Националната програма за профилактика на оралните заболявания при деца 0-18 г. в Република България, 2015-2020 г., за периода до 31.12.2020г.

**ІІ. ИЗБОР НА ИЗПЪЛНИТЕЛ ПО ДОГОВОР, СКЛЮЧЕН ВЪЗ ОСНОВА НА РАМКОВОТО СПОРАЗУМЕНИЕ И РЕДА ЗА СКЛЮЧВАНЕ НА ДОГОВОРИ С НЕГО**

**Чл. 3.** В случай, че рамковото споразумение е сключено с повече от един **ИЗПЪЛНИТЕЛ**, **ВЪЗЛОЖИТЕЛЯТ** провежда вътрешен конкурентен избор по чл.82, ал. 4 от ЗОП за определяне на **ИЗПЪЛНИТЕЛ**. Определянето на **ИЗПЪЛНИТЕЛ** по всеки конкретен договор става след оценка на икономически най-изгодната оферта въз основа на определения критерий – „Най-ниска цена”, съгласно чл. 70, ал. 2, т. 1 от ЗОП, с изключение на първоначалния договор, който се сключва с участника, предложил най-ниска цена, съгласно ценовото му предложение.

**Чл. 4.** В случай, че рамковото споразумение бъде сключено с един **ИЗПЪЛНИТЕЛ** при условията на чл.82, ал.2 от ЗОП, **ВЪЗЛОЖИТЕЛЯТ** писмено изиска от това лице да допълни своята оферта, с изключение на първоначалния договор, който се сключва с участника, за предложената от него цена, съгласно ценовото му предложение.

**Чл.5.** Възлагането на последващи конкретни договори при условията на рамковото споразумение е по искане на **ВЪЗЛОЖИТЕЛЯ**.

**III.** **СРОК НА СПОРАЗУМЕНИЕТО И ПЪРВОНАЧАЛНО СКЛЮЧЕНИЯ ДОГОВОР**

Чл. 6. Срокът на настоящото рамково споразумение е до 31.12.2020г., считано от датата на подписване. Срок за изпълнение на първоначалния договор е до 31.12.2019г., считано от датата на подписване.

**IV.** **ЦЕНА**

Чл. 7. (1) Максималният разполагаем финансов ресурс за целия срок на изпълнение на настоящото рамково споразумение възлиза на 2 255 000,00 лева без вкл. ДДС или 2 706 000,00 лева с начислен ДДС.

(2) Цената на първоначалният договор, сключен при условията на чл.3 или чл.4 е цената посочена в първоначалната оферта на участника, предложил най-ниска цена.

(3) Цената по всички последващи договори, сключени въз основа на настоящото рамково споразумение, се формира на база получена оферта в рамките на проведен вътрешно конкурентен избор за определяне на **ИЗПЪЛНИТЕЛ** или при писмено искане от лицето да допълни своята оферта.

(4) **ИЗПЪЛНИТЕЛЯТ/ИТЕ** по рамковото споразумение не може/могат да предложи /предлагат по-висока цена от заявената в първоначалната оферта и посочена в ценовото му/им предложение.

**V. ПРАВА И ЗАДЪЛЖЕНИЯ НА СТРАНИТЕ**

Чл. **8.** **ВЪЗЛОЖИТЕЛЯТ** не е задължен да използва сключеното рамково споразумение. Възлагането на последващи конкретни договори при условията на рамковото споразумение е по преценка на **ВЪЗЛОЖИТЕЛЯ**.

Чл. 9. (1) **ИЗПЪЛНИТЕЛЯТ** се задължава да представи оферта или допълни своята оферта за сключване на договор, при условията на настоящото споразумение при поискване от ВЪЗЛОЖИТЕЛЯ.

(2) **ИЗПЪЛНИТЕЛЯТ** се задължава да сключи и изпълнява конкретните договори, базирани на настоящото рамково споразумение.

(3) **ИЗПЪЛНИТЕЛЯТ/ИТЕ**, страна по рамковото споразумение, не може да задължава **ВЪЗЛОЖИТЕЛЯ** да заявява услугите, които са предмет на рамковото споразумение.

**VІ. ГАРАНЦИИ**

Чл. 10. **ИЗПЪЛНИТЕЛЯТ** представя гаранцията за изпълнение на всеки договор, сключен въз основа на настоящото Рамково споразумение в размер на 5% от стойността на договора, без вкл. ДДС. Гаранцията се предоставя в една от формите посочени в чл. 111, ал. 5 от ЗОП и следва да отговаря на изискванията на чл. 111 от ЗОП. Условията за задържане и освобождаване на гаранцията за изпълнение са указани в проекта на договор за изпълнение на обществената поръчка, сключен въз основа на настоящото Рамково споразумение между **ВЪЗЛОЖИТЕЛЯ** и **ИЗПЪЛНИТЕЛЯ**.

**VІІ. НЕУСТОЙКИ**

Чл. 11. При виновно неизпълнение на задълженията си по рамковото споразумение **ИЗПЪЛНИТЕЛЯТ** дължи неустойка в размер на 5000 лева.

Чл. 12. При необоснован отказ на **ИЗПЪЛНИТЕЛЯ** да сключи конкретен договор въз основа на настоящото споразумение, същият дължи неустойка в размер на 10 000 лева.

**VІІІ. ПРЕКРАТЯВАНЕ НА РАМКОВОТО СПОРАЗУМЕНИЕ**

Чл. 13. Рамковото споразумение се прекратява:

* 1. С изтичане на срока, за който е сключено;
  2. По взаимно съгласие на страните.

Чл. 14. **ВЪЗЛОЖИТЕЛЯТ** има право да прекрати едностранно настоящото споразумение с 30-дневно писмено предизвестие.

**IХ. СЪОБЩЕНИЯ**

Чл. 15. Всички съобщения между страните, свързани с изпълнението на споразумението са валидни, ако са направени в писмена форма и са подписани от упълномощените представители на **ИЗПЪЛНИТЕЛЯ** или **ВЪЗЛОЖИТЕЛЯ**.

Чл. 16. За дата на съобщението се смята:

* датата на предаването - при ръчно предаване на съобщението;
* датата на пощенското клеймо на обратната разписка - при изпращане по пощата;
* датата на приемането - при изпращане по факс или e-mail.

Чл. 17. За валидни адреси за приемане на съобщения и банкови сметки, свързани с настоящия договор се смятат:

**ЗА ИЗПЪЛНИТЕЛЯ: ЗА ВЪЗЛОЖИТЕЛЯ:**

„......................” Министерство на здравеопазването

гр. .... …….. гр. София 1000

ул............... № .. пл. “Света Неделя” № 5

тел........ тел........

факс........... факс...........

е-mail………….. е-mail…………..

Чл. 18. При промяна на посочения по чл. 17 адрес съответната страна е длъжна да уведоми другата в тридневен срок.

**Х. ДРУГИ УСЛОВИЯ**

Чл. 19. Настоящото споразумение влиза в сила от датата на неговото подписване.

Чл. 20. За неуредените в споразумението въпроси се прилагат разпоредбите на ЗОП и действащото законодателство на Република България.

Чл. 21. Споровете по изпълнението на споразумението се решават чрез преговори. При непостигане на съгласие спорът се решава по съдебен път.

Настоящото споразумение се подписа в три еднообразни екземпляра – два за възложителя и един за изпълнителя.

Неразделна част от настоящото рамково споразумение е/са офертата/ите на ИЗПЪЛНИТЕЛЯ/ИТЕ

**ВЪЗЛОЖИТЕЛ: ИЗПЪЛНИТЕЛ/И:**

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

**КИРИЛ АНАНИЕВ 1.**

**МИНИСТЪР НА ЗДРАВЕОПАЗВАНЕТО \_\_\_\_\_\_\_\_\_\_\_\_\_\_\_\_\_\_**

**2.**

**\_\_\_\_\_\_\_\_\_\_\_\_\_\_\_\_\_\_**

**3.**

\_\_\_\_\_\_\_\_\_\_\_\_\_\_\_\_\_\_\_\_

**МАРИЯ** **БЕЛОМОРОВА**

**ДИРЕКТОР НА ДИРЕКЦИЯ „БФ“**